Ka 1962 ke ne ka nyala Cloris Knoche, mmulatsela yo o matlhagatlhaga yo o nang le moriri o mohibidu. Nna le Cloris re ne ra tswelela mmogo mo tirong ya potologo. Go nna le bakaulengwe mo malapeng a bone go ne ga re thusa gore re ba itse botoka. Re ne ra kgona go kgothatsa basha gore ba tsenele tirelo ya nako e e tletseng. Jay Kosinski le JoAnn Kresyman—basha ba babedi ba ba mo dingwageng tsa bolesome ba ba neng ba le mo potologong ya rona—ba ne ba tlhoka kgothatso e e ntseng jalo. Go bereka le bone mo tirelong mme re ba tlotlela kafa botshelo jwa go intsha setlhabelo bo itumedisang ka gone, go ne ga ba tlhotlheletsa go ipeela mekgele. JoAnn o ne a nna mmulatsela yo o kgethegileng mme Jay ene o ne a direla kwa Bethele. Moragonyana ba ne ba nyalana mme gone jaanong ba na le dingwaga di ka nna 30 ba le mo tirong ya potologo.